ຣັດຕະນະພອນ ສຸກສະວັນ: ລາວເອີຍລາວ
ຣັດຕນະ​ພອນ ສຸກ​ສວັນ ມາກ່ອມອາລົມທ່ານ​ໃນ​ບົດ​ເພງ “​ລາວ​ເອີຍ​ລາວ” ຕິດຕາມດ້ວຍຜົນງານຂອງສີສຸມັກ ທອງອຸໄລ ແລະວຽງ ອະນາໄມ
ສະບາຍດີແຟນລາຍການທຸກໆທ່ານ ວັນນະສອນຫາຍໄປ ຕັ້ງຫຼາຍອາທິດ ຫັວງວ່າທ່ານຜູ້ຟັງຄົງຈະຄິດຮອດກັນ ແລະຄິດຮອດສຽງເພງມວ່ນໆທີ່ ວັນນະສອນຈັດມອບໃຫ້ ໃນທຸກຄໍ່າຄືນຂອງວັນອາທິດ ແລະແນ່ນອນ ເພງທີ່ຈະ ຫຼິ້ນໃຫ້ຟັງຕໍ່ໄປນີ້ ຂໍມອບແດ່ແຟນເພງທຸກໆທ່ານ ທຸກໆ ມູມໂລກທີ່ຍັງມີຄວາມຮູ້ສຶກທີ່ດີແລະພູມໃຈທີ່ເກີດມາເປັນ ຄົນລາວ ພ້ອມນີ້ຂໍຈັດໃຫ້ໄພປະດິດທີ່ຂຽນຂໍ້ຄວາມຝາກ ໄວ້ຜ່ານທາງລາຍການຊີວິດຊາວລາວໃນຕ່າງແດນວ່າ ຂໍຟັງເພງລາວສະໄຫມ ແລະແນ່ນອນເພງນີ້ຄົງຖືກໃຈ ຂໍເຊີນຮັບຟັງໄດ້ໃນບົດເພງ“ລາວເອີຍລາວ” ໂດຍ ຣັດຕະ ນະພອນ ສຸກສວັນ ສິນລະປິນລາວຈາກຝຣັ່ງທີ່ທັງຮ້ອງແລະແຕ່ງເພງນຳອີກ ເພງ: “ລາວເອີຍລາວ” ໂດຍ ຣັຕນະພອນ ສຸກສວັນ ສ່ວນເພງ “ສຽງແຄນເຂົ້າຫນຽວ” ຂັບຮ້ອງໂດຍ ສີສຸມັກ ທອງອຸໄລ ສິນລະປິນລາວ ຈາກລັດ Washington ກໍເປັນເພງນຶ່ງອີກເຊັ່ນກັນ ທີ່ຖ້າໄດ້ຟັງແລ້ວກໍຍິ່ງເຮັດໃຫ້ ຄິດຮອດບ້ານເກີດປະເທດລາວພຸ້ນ ໂດຍສະເພາະຄໍາສະຫມອນທີ່ກໍາລັງສຶກສາຕໍ່ທີ່ ປະເທດອິນເດຍ ທີ່ຂຽນ email ເຂົ້າມາແລະບອກວ່າປະສົບກັບຄວາມຫຍຸ້ງຍາກຫຼາຍ ວ່າຊັ້ນ ເຖິງຢ່າງໃດກໍຕາມ ວັນນະສອນຂໍໃຫ້ຄຳສະຫມອນຈົ່ງຕັ້ງຫນ້າຕັ້ງຕາສຶກສາ ເຫຼົ່າຮຽນເພື່ອຈະໄດ້ໄປເຖິງເສັ້ນໄຊທີ່ຄາດຫມາຍໄວ້ ແລະແນ່ນອນນໍາຄວາມສໍາເລັດ ກັບເມືອປຸນແປງສ້າງສາພັດທະນາປະເທດ ໂອກາດຫນ້າຄົງຈະໄດ້ມີເວລາໂອ້ລົມ ແລກປ່ຽນແລະແບ່ງປັນຄວາມຮູ້ສຶກຊຶ່ງກັນແລະກັນ ເຊີນຮັບຟັງພ້ອມໆກັນທຸກໆຄົນເລີຍ ເພງ: “ສຽງແຄນເຂົ້າຫນຽວ” ໂດຍ ສີສຸມັກ ທອງອຸໄລ ແລະ ວຽງ ອະນາໄມສິນລະປິນສາວຈາກການາດາກໍມາກ່ອມທ່ານຜູ້ຟັງ ດວ້ຍເພງນີ້ “ຫີນເຫີບແດນງາມ” ຂໍມອບໃຫ້ແດ່ທຸກໆທ່ານທີ່ມີຄວາມຫຼັງຝັງໃຈໃນເຂດດັ່ງກ່າວນີ້ ແລະກໍຢ່າລືມກັບມາພົບກັນອີກໃຫມ່ໃນສັບປະດາຫນ້າ ຂໍໃຫ້ທຸກໆທ່ານນອນຫລັບຝັນດີ